《又憩西林寺有乘马人来同宿》
宋代·董嗣杲

孤凭水阁坐斜曛，七极浮屠压暝氛。
慧永祠空依晋树，率更碑暝宿唐云。
自听远鹤情偏逸，谁策羸骖趣不群。
同向西林卸行橐，溪风摵摵叶纷纷。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。